येँ (नेपालभाषा टाइम्स) - स्वयम्भू विश्वसम्पदा क्षेत्र बचाऔं अभियानं निवाःयंकंया आन्दोलन घोषणा याःगु दु । अभियानं थन छगू पत्रकार सम्मेलन यासें सतक विभागं कलंकी-चाबही सतक विस्तारया झ्वलय् स्वयम्भूया लिउने च्वंगु बुद्धया मूर्ति चीकेत्यंगु धासें उकिया विरुद्ध दीप प्रज्वलन, मौन र्याली, हस्ताक्षर संकलन लगायतया ज्याझ्वःत यायेगु कार्यक्रम सार्वजनिक याःगु खः । अभियानं वइगु मंसिर २० गते स्वयम्भू, बौद्ध व लुम्बिनीइ दीप प्रज्वलन यायेगु व २७ गते स्वयम्भू लागाय् शान्तिपूर्ण मौन ¥याली याइगु जूगु दु । उकथं हे प्रधानमन्त्री, संस्कृति मन्त्री, भौतिक पूर्वाधार मन्त्री, सतक विभाग, येँ महानगरपालिका, पुरातत्व विभाग व युनेस्कोयात ज्ञापन पौ बीगु नं ज्याझ्वः दु ।
